Ein buch cento novella heist,
hat ein poet geschriben,
hundert histori es ausweist;
mir saget mein memori,
das buch sei Johannes Boccatius
Als noch ist mengem weisen kunt,
dem solich kunst tut lieben;
in dem gemelten buch ich funt
gar ein schone histori
von eim fürsten, hieß Tancretus,
Der war in der stat Salerno gesessen,
sein hocher adel der was ungemessen,
was doch darbei ein demütiger mone.
als in diser histori stet,
allein er einen erben het,
das was ein minnikliche tochter schone.